Vanjskotrgovinska/Spoljnotrgovinska komora Bosne i Hercegovine, u saradnji sa Privrednom Komorom Republike Srpske, Privrednom/Gospodarskom Komorom Federacije Bosne i Hercegovine i Privrednom komorom Brčko distrikta BiH, implementira projekt pod nazivom „***Podrška MSP-ovima za uvođenje mjera energetske efikasnosti putem kreiranja Mreže energetske efikasnosti (MEE)***“, podržan u okviru Green Recovery komponente koju GIZ implementira u ime Njemačke vlade, te objavljuje:

**JAVNI POZIV**

***Podrška MSP-ovima za uvođenje mjera energetske efikasnosti putem kreiranja Mreže energetske efikasnosti (MEE)***

Tema projekta - identifikacija najboljih i najprofitabilnijih mjera energetske efikasnosti i predstavlja značajan izazov za mala i srednja preduzeća. Stoga, projekt je namijenjen malim i srednjim preduzećima (MSP) iz Bosne i Hercegovine koje imaju potrebu i mogućnosti za sprovođenjem mjera energetske efikasnosti u proizvodnji. Njihovo planiranje i provođenje ima za cilj prvenstveno reducirati troškove proizvodnih procesa, ukloniti negativne efekte na okolinu i omogućiti efikasnije poslovanje, kao i dodatnu vrijednost za MSP i privredu u cjelini.

Spoljnotrgovinska/Vanjskotrgovinska komora BiH, kao glavni implementacijski partner projekta, u saradnji sa Privrednom komorom Republike Srpske, Privrednom/Gospodarskom komorom Federacije BiH i Privrednom komorom Brčko Distrikta, realizira projekt s ciljem uspostavljanja Mreže energetske efikasnosti (MEE) koju čine mala i srednja preduzeća koja posluju u različitim podsektorima na prostoru Bosne i Hercegovine.

EEN mreža će biti razvijena za 15 kompanija učesnica sa područja BiH, a mreža će raditi 12 mjeseci – od juna 2023. do juna 2024. godine.

Projektne aktivnosti obuhvataju:

* savjetodavnu podršku kompanijama od strane sa međunarodnim energetskih stručnjaka
* izradu detaljnih energetskih audita za kompanije, koji obuhvataju sljedeće teme:
  + potrošnja energije i ključni indikatori
  + emisije stakleničkih plinova i glavni izvori emisije (Opseg 1 i 2)
  + identifikacija mjera za uvođenje energetske efikasnosti i smanjenje emisija
* radionice za kompanije na temu energetske efikasnosti
* povezivanje i razmjenu iskustava sa kompanijama iz Njemačke

Konačni rezultati koje mogu očekivati učesnici EEN-a su: finansijske uštede kroz smanjenje troškova energije, poboljšanje produktivnosti i konkurentnosti kroz poboljšanu kvalitetu proizvoda, razmjena iskustava o provedenim mjerama, obuka radnika, ušteda vremena pri realizaciji mjera energetske efikasnosti, povećanje transparentnosti o korištenju energije i podacima, podrška inovacija, praćenje realizovanih mjera, certifikacija prema ISO 50001, smanjenje emisije CO2.

Kako bi bili prihvatljivi za učešće u ovom projektu, aplikanti moraju zadovoljiti sljedeće kriterije:

* biti registrovani sa sjedištem u BiH (kao d.o.o. ili d.d.)
* pripadati kategoriji malih i srednjih preduzeća, u skladu s [definicijom](https://op.europa.eu/en/publication-detail/-/publication/756d9260-ee54-11ea-991b-01aa75ed71a1) Evropske komisije
* pripadati kategoriji izvozno-orijentiranih malih i srednjih preduzeća
* biti proizvodno društvo u okviru sljedećih industrija: metaloprerada, drvoprerada, plastika, elektroindustrija, prerada hrane i upravljanje otpadom
* imati slobodne kapacitete u radnoj snazi zbog neophodne edukacije u svrhu priprema MSP za sprovođenje mjera energetske efikasnosti

Kako bi bile prihvatljivi za učešće, aplikanti ne mogu imati poslovnu jedinicu registrovanu u SR Njemačkoj.

Napominjemo da prednost prilikom odabira kompanija imaju članice koje plaćaju članarinu komorama nosiocima ovog projekta.

Aplikacije će biti rangirane na osnovu sljedećih kriterija:

1. Potrošnja energije (20 bodova)
2. % izvoza u ukupnim prihodima (10 bodova)

Molimo Vas da popunjenu aplikativnu formu, koju možete preuzeti na Web stranici [www.komorabih.ba](http://www.komorabih.ba), dostavite najkasnije do **07.07.2023**. godine na adresu:

Vanjskotrgovinska/Spoljnotrgovinska komora BiH,

Branislava Đurđeva 10,

71 000 Sarajevo

ili putem e-mail: sinisa.saric@komorabih.ba

Takođe Vas želimo obavijestiti da će Vanjskotrgovinska/Spoljnotrgovinska komora Bosne i Hercegovine, uz saradnju sa partnerskim komorama, organizovati INFO dane na kojima ćete imati priliku dobiti sve detaljne informacije o Projektu i to po sljedećem rasporedu:

* Brčko, 19.06.2023. u 13:00 na adresi Cvijete Zuzorić bb (Zgrada "Šipada" III sprat) - Privredna komora Brčko Distrikta
* Banja Luka, 20.06.2023.u 11:00 na adresi Branka Ćopića 6 - Privredna komora Republike Srpske
* Mostar, 23.06.2023. u 11:00 na adresi Kneza Domagoja 12 - Privredna/Gospodarska komora FBiH Mostar
* Sarajevo, 4.7.2023 u 11:00 na adresi Branislava Đurđeva 10- VTK/STK BiH

Zainteresirane kompanije koje žele prisustvovati INFO danu, potrebno je da do 3 dana prije početka (tj. za Sarajevo do 6.7.2023., za Mostar do 20.06.2023., za Banja Luku do 17.06.2023. i Brčko do 16.06.2023.) svoju prijavu izvrše online putem sljedećeg linka: [On-line prijava za Info dan](https://docs.google.com/forms/d/1WgBQolBMoJoZMFLFMF9miDu86twhrkgwOSeVaJG2WYg/edit).

Projekt „*Podrška MSP-ovima za uvođenje mjera energetske efikasnosti putem kreiranja Mreže energetske efikasnosti (MEE)*“ je podržan u okviru Green Recovery komponente, koju GIZ implementira u ime Njemačke vlade s ciljem pružanja podrške BiH u ublažavanju ekonomskih posljedica izazvanih pandemijom COVID-19 sa posebnim osvrtom na zelenu tranziciju MSP-ova. Green Recovery komponenta je dio šireg projekta „Covid-19 Investment Response/EU4BusinessRecovery“, kojeg sufinansiraju Njemačka vlada i Evropska unija.